Document ID: 32011R0197
Publication Date: 2011-02-28

Content:
REGOLAMENT TAL-KUMMISSJONI (UE) Nru 197/2011
tat-28 ta' Frar 2011
dwar l-iffissar ta’ data tal-għeluq għat-tressiq tal-applikazzjonijiet għall-għajnuna għall-ħżin privat tal-laħam tal-majjal stipulata bir-Regolament (UE) Nru 68/2011
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1234/2007 tat-22 ta' Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1), u b’mod partikolari l-Artikolu 43(a) u (d), flimkien mal-Artikolu 4 tiegħu,
Billi:
(1)
L-għajnuna għall-ħżin privat mogħtija skont ir-Regolament tal-Kummissjoni (UE) Nru 68/2011 tat-28 ta' Jannar 2011 dwar l-iffissar bil-quddiem tal-ammont ta' għajnuna għall-ħżin privat tal-laħam tal-majjal (2) kellha effett favorevoli fuq is-suq tal-majjal. Huwa mistenni li l-prezzijiet jistabilizzaw temporanjament.
(2)
L-għoti ta’ għajnuna għall-ħżin privat tal-laħam tal-majjal għalhekk għandu jintemm u d-data tal-għeluq għat-tressiq tal-applikazzjonijiet għandha tiġi stabbilita skont l-Artikolu 3(4) tar-Regolament (UE) Nru 68/2011.
(3)
Għall-finijiet taċ-ċertezza legali, ir-Regolament (UE) Nru 68/2011 għandu jiġi mħassar.
(4)
Sabiex tiġi evitata l-ispekulazzjoni, dan ir-Regolament għandu jidħol fis-seħħ fil-jum ta' wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
(5)
Il-Kumitat ta’ Ġestjoni għall-Organizzazzjoni Komuni tas- Swieq Agrikoli ma ressaqx fehmtu fil-limitu taż-żmien stabbilit mill-President tiegħu,
ADOTTAT DAN IR-REGOLAMENT:
Artikolu 1
Id-data tal-għeluq għat-tressiq tal-applikazzjonijiet għall-għajnuna għall-ħżin privat tal-laħam tal-majjal ipprovduta fir-Regolament (UE) Nru 68/2011 għandha tkun l-4 ta’ Marzu 2011.
Artikolu 2
Ir-Regolament (UE) Nru 68/2011 huwa mħassar mill-4 ta' Marzu 2011. Madanakollu, għandu jibqa' japplika għall-kuntratti konklużi skont dak ir-Regolament imħassar qabel id-dħul fis-seħħ ta' dan ir-Regolament.
Artikolu 3
Dan ir-Regolament għandu jidħol fis-seħħ fil-jum ta' wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, it-28 ta’ Frar 2011.

Metadata:
Eurovoc Level 1 Categories: 100147
100157
100156
Eurovoc Level 2 Categories: 100254
100197
100245
100246
Eurovoc Level 3 Categories: 2972
2442
2737
4291
All Eurovoc Categories: 2624
2965
4288
4291
4692